2000D0819 — SL — 03.11.2005 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA SVETA z dne 20. decembra 2000 o večletnem programu za podjetja in podjetništvo ter zlasti za mala in srednja podjetja (MSP) (2001–2005) (2000/819/ES) (UL L 333, 29.12.2000, p.84)

spremenjena z:





spremenjena z:









▼B

ODLOČBA SVETA

z dne 20. decembra 2000

o večletnem programu za podjetja in podjetništvo ter zlasti za mala in srednja podjetja (MSP) (2001–2005)

(2000/819/ES)







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti člena 157(3) Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ob upoštevanju mnenja Odbora regij ( 4 ), ob upoštevanju naslednjega: (1) Pomen podjetij in podjetništva za doseganje ciljev Skupnosti in težave, s katerimi se soočajo podjetja in podjetniki, so bili predmet številnih sporočil, sklepov in poročil, tako tudi nedavnega sporočila Komisije z dne 26. aprila 2000 o „podjetniški politiki v gospodarstvu, katerega gonilna sila je znanje“. V njih so opredeljena glavna področja za ukrepe na ravni Skupnosti. (2) Mala in srednja podjetja (MSP) dajejo znaten prispevek v smislu konkurenčnosti, raziskav, inovacij, poklicnega znanja in zaposlovanja ter se soočajo s posebnimi težavami. (3) Za premostitev teh težav so potrebni določeni ukrepi. Vrsta programov, zlasti s Sklepom Sveta 97/15/ES ( 5 ) sprejet Tretji večletni program za mala in srednja podjetja (MSP) v Evropski uniji (1997–2000), ki se izteče 31. decembra 2000, zagotavlja okvir za takšno ukrepanje. (4) Komisija je dne 29. junija 1999 v svojem sporočilu Evropskemu parlamentu, Svetu, Ekonomsko-socialnemu odboru in Odboru regij poročala o zunanji oceni navedenega programa. (5) Treba je sprejeti dodaten program za obdobje od 1. januarja 2001 dalje in politiki podjetij zagotoviti zadostna sredstva za doseganje svojih ciljev. (6) Svet je dne 9. novembra 1999 odobril poročilo o vključevanju trajnostnega razvoja v politiko podjetij Evropske unije. Pri opredeljevanju in izvajanju ukrepov, ki naj bi jih sprejeli v okviru tega programa, je treba upoštevati trajnostni razvoj. (7) Evropski svet Santa Maria de Feira je dne 20. junija 2000 odobril Evropsko listino za mala podjetja in zahteval njeno izvajanje v celoti, zlasti kot del predlogov o Večletnem programu za podjetja in podjetništvo. Ukrepi, ki jih sprejme Unija v korist MPS, naj upoštevajo cilje, navedene v tej listini. (8) Podobni ukrepi so se že pričeli v okviru OECD in zlasti z listino o politiki glede MSP, ki so jo sprejeli ministri za industrijo OECD v Bologni, dne 15. junija 2000. (9) Svet je dne 7. novembra 2000 poudaril potrebo po znatnem izboljšanju financiranja inovativnih podjetij in preusmeritvi finančnih instrumentov v smer podpore za ustanovitev novih podjetij, za podjetja z visoko tehnologijo in za mikro podjetja. (10) Ukrepe, potrebne za izvajanje te odločbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil ( 6 ). (11) Ta odločba predstavlja pravno podlago za posebne dopolnilne ukrepe, ki niso del drugih politik v Skupnosti in jih ni mogoče bolje izvajati na ravni držav članic. (12) Sporazum o evropskem gospodarskem prostoru (EGP), sklenjen z državami EFTA/EGP, kakor tudi dodatni protokoli k pridružitvenim sporazumom, sklenjeni z državami Srednje in Vzhodne Evrope, omogočajo udeležbo teh držav v programih Skupnosti. Treba je tudi predvideti udeležbo Cipra, Malte in Turčije v okviru pridružitvenih sporazumov, sklenjenih s temi državami. Udeležbo drugih držav je mogoče obravnavati, če to dovoljujejo sporazumi in postopki. (13) Finančni okvir v smislu točke 34 Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka ( 7 ), je vključena v to odločbo za celoten čas trajanja programa, četudi to ne bo vplivalo na pooblastila proračunskega organa, kakor je opredeljeno s Pogodbo – ob upoštevanju naslednjega: SPREJEL NASLEDNJO ODLOČBO:







Člen 1

Program politike Skupnosti glede podjetij in podjetništva, zlasti za mala in srednja podjetja (MSP), v nadaljnjem besedilu „ta program“, se sprejme za obdobje petih let od 1. januarja 2001.

Člen 2

1. Cilji tega programa so naslednji:

(a) okrepiti rast in konkurenčnost podjetij v globaliziranem gospodarstvu, ki temelji na znanju;

(b) spodbujati podjetništva;

(c) poenostaviti in izboljšati upravni in regulatorni okvir za poslovanje, tako da bi lahko raziskave, inovacije in ustanavljanje podjetij napredovalo kar najboljše;

(d) izboljšati finančno okolje za podjetja, zlasti za MSP;

(e) podjetjem omogočiti lažji dostop do podpornih storitev, programov in omrežij Skupnosti ter izboljšanje koordinacije med temi sistemi.

2. Ti cilji se izvajajo predvsem prek področij delovanja, opisanih v Prilogi I.

3. Nadalje se ta program zaradi svoje usmeritve uporablja kot sredstvo za napredovanje k ciljem, določenim z Evropsko listino za mala podjetja.

Člen 3

1. Komisiji pomaga upravljalni odbor programa za podjetja (v nadaljnjem besedilu „odbor“).

2. V primeru sklicevanja na ta odstavek se uporabljata člena 4 in 7 Sklepa 1999/468/ES.

Za obdobje iz člena 4(3) Sklepa 1999/468/ES se določijo trije meseci.

3. Odbor sprejme svoj poslovnik.

Člen 4

1. Ukrepi in postopanja, potrebna za izvajanje tega programa v zvezi s spodaj navedenimi zadevami, se sprejmejo v skladu s postopkom upravljanja iz člena 3(2):

— letni program dela in ustrezna razporeditev proračunskih sredstev,

— merila in vsebina razpisov za zbiranje ponudb, katerih vsota presega 100 000 evrov,

— kazalniki uspešnosti izvajanja za oceno dejanj, potrebnih za doseganje ciljev iz člena 2.

2. Odbor je poleg tega treba redno obveščati o vsakršnem drugem vprašanju v zvezi s tem programom, zlasti o letnem izvedbenem poročilu in o ocenjevalnih poročilih iz člena 5(1).

Člen 5

▼M1

1. Komisija predloži Evropskemu parlamentu in Svetu letno poročilo o izvajanju finančnih instrumentov tega programa za leto 2004, kakor tudi podobno končno poročilo za leto 2005 (zadnje leto).

▼B

2. S temi poročili se preveri, ali so bili doseženi cilji tega programa. Opravi se analiza stroškov in koristi izvedenih ukrepov in postopkov, zlasti na podlagi kazalnikov uspešnosti iz tretje alinee člena 4(1).

Člen 6

V tem programu lahko sodelujejo:

— države EFTA/EGP v skladu s pogoji, določenimi v Sporazumu EGP,

— pridružene države Srednje in Vzhodne Evrope (SVE) v skladu s pogoji, določenimi v Pridružitvenih sporazumih, v dodatnih protokolih k tem sporazumom in v sklepih zadevnih Pridružitvenih svetov,

▼A1

▼B

— ►A1 ————— ◄ Turčija, katerih udeležba se financira z dodatnimi odobrenimi proračunskimi sredstvi v skladu z določbami Pogodbe,

— druge države, če sporazumi in postopki to dovoljujejo.

Člen 7

1. Finančna osnova za izvajanje tega programa znaša ►M2 538 500 000 EUR ◄ .

2. Letna dodeljena proračunska sredstva odobri proračunski organ v mejah finančnih pričakovanj.

Člen 8

Ta odločba začne veljati 1. januarja 2001 in velja za obdobje do ►M2 31. december 2006 ◄ .

Člen 9

Ta odločba je naslovljena na države članice.









PRILOGA I

OPIS PODROČIJ DELOVANJA

Področja delovanja bodo načeloma temeljila na ugotavljanju in izmenjavi najboljše prakse v skladu z novim Best-postopkom, opisanim v Sporočilu Komisije z dne 26. aprila 2000; ti postopki upoštevajo potrebe MSP in si prizadevajo za:

1. Krepitev rasti in konkurenčnosti podjetij v globaliziranem gospodarstvu, katerega gonilna sila je znanje: Ta program bo zlasti pospeševal ukrepe za: — povečanje konkurenčnosti in inovativnosti, — pomoč pri prostem pretoku blaga in dostopu do trga, — pripravo podjetij na soočenje z globalizacijo, zlasti s spodbujanjem vključevanja MSP v proces standardizacije in njegovega izvajanja, — zagotovitev primernega obsega strokovnih znanj, ki ustreza potrebam malega podjetja, — razvijanje uporabe novih informacijskih in komunikacijskih tehnologij, — spodbujanje inovativnih metod, — pospeševanje vključevanja trajnostnega razvoja.

2. Spodbujanje podjetništva: Ta program je zlasti namenjen za: — pomoč pri ustanavljanju in prenosu lastništva podjetij, — razvijanje usposabljanja za podjetništvo, — pospeševanje podjetniške kulture v celotni družbi, — opredeljevanje in spodbujanje posebnih politik v korist MSP.

3. Poenostavitev in izboljšanje upravne in normativne ureditve za podjetja, še posebej za spodbujanje raziskav, inovacij in ustanavljanje podjetij: Prizadevanja se bodo usmerila zlasti v: — nadaljnji razvoj sistema presoje vpliva predlagane zakonodaje Skupnosti na podjetja, — boljšo zakonodajo in enostavnejše upravno okolje nasploh.

4. Izboljšanje finančnega okolja za podjetja, zlasti za MSP: V odgovor na sklepe Evropskega sveta iz Lizbone z dne 23. in 24. marca 2000 bo ta program spodbujal zlasti: (a) ukrepe za izboljšanje finančnega okolja za podjetja, zlasti za MSP. Ti ukrepi, za katere so načini njihovega izvajanja okvirno določeni v Prilogi II, so naslednji: (i) Program za zagon podjetja s sredstvi Evropske tehnološke pomoči (ETF), s katerimi upravlja Evropski investicijski sklad (EIF) Program za zagon podjetja s sredstvi ETF podpira ustanavljanje in financiranje MSP v začetni fazi: — ►M1 z naložbami v ustrezne specializirane sklade tveganega kapitala, zlasti v sklade izhodiščnega kapitala, manjše sklade, sklade na regionalni ravni ali sklade, namenjene posebnim sektorjem ali tehnologijam, ali sklade tveganega kapitala, s katerimi se financirajo raziskave in razvoj, na primer v sklade, povezane z raziskovalnimi centri in tehnološkimi parki, ki nato zagotovijo tvegani kapital za MSP. ◄ Ta program bo v začetni fazi krepil ETF, ki ga je ustanovila Evropska investicijska banka (EIB) v sodelovanju s skladom EIF, s sprejetjem politike naložb, ki vključuje višji profil tveganja za posredniške sklade in njihove naložbene politike. — EIF bo izbral, oblikoval in upravljal z naložbami v sklade tveganega kapitala, po potrebi v sodelovanju z nacionalnimi programi. Natančni pogoji za izvajanje programa za zagon s sredstvi ETF, vključno glede njegovega spremljanja in nadzora, se določijo s sporazumom o sodelovanju med Komisijo in EIF, pri katerem se upošteva okvirni pregled v Prilogi II. — s podporo pri ustanavljanju in razvijanju podjetniških inkubatorjev in z njimi povezanimi nadaljevalnimi programi („mentorski programi“). Zagonska faza je običajno opredeljena do 5 let. Vendar lahko za podjetja v določenih sektorjih visoke tehnologije, predvsem v bioloških vedah, zagonska faza traja do 10 let zaradi podaljšanih predtržnih faz razvoja proizvoda in testiranja, ki sta značilni za te določene sektorje. (ii) Garancijska shema za MSP, ki jo upravlja EIF Garancijska shema za MSP zagotavlja proti-garancije, po potrebi tudi skupne garancije za garancijske sheme, ki delujejo v državah članicah, ter neposredne garancije v primeru EIB ali drugega ustreznega finančnega posrednika, izgube iz navedenih garancij pa se pokrivajo iz splošnega proračuna Evropske unije. Tako bo mogoče popraviti neuspehe na trgu na naslednjih področjih: — posojila za MSP s potencialom rasti za zmanjšanje posebnih težav, s katerimi se ta podjetja srečujejo zaradi velikega tveganja, ki ga predstavljajo (npr. mala ali na novo ustanovljena podjetja), — mikrokrediti, ki naj bi spodbujali finančne ustanove, da bi se bolj vključevale na tem področju s ponudbo posojil v manjših zneskih, ki vključujejo sorazmerno višje manipulativne stroške na enoto za posojilojemalce z nezadostnimi garancijami, — naložbe lastnih sredstev v MSP s potencialom rasti, vključno z naložbami lokalnih ali regionalnih skladov, ki zagotavljajo izhodiščni kapital in/ali kapital v fazi zagona in tako zmanjšajo posebne težave, s katerimi se MSP srečujejo zaradi svoje šibke finančne strukture, — izkoriščanje novih možnosti, ki jih malim podjetjem predstavljata internet in elektronsko trgovanje — posojila z garancijo bi lahko pokrivala opremo za informacijsko tehnologijo, programsko opremo in usposabljanja, da bi takim podjetjem pomagali, da se na teh področjih posodobijo in postanejo konkurenčnejša. — Tako kot garancije ali protigarancije bi bilo mogoče predvideti dodatno pomoč za finančne posrednike, zlasti v zvezi z mikrokrediti. Namen take pomoči je delno nadomestiti visoke administrativne stroške, ki so s takšnimi dejavnostmi neločljivo povezani. — Dodeljena proračunska sredstva bodo krila celoten strošek sheme, vključno z izgubami pri garancijah za EIF in vse morebitne druge upravičene stroške ali izdatke v zvezi s shemo. Za strošek te sheme v splošnem proračunu Evropske unije velja zgornja meja, tako da v nobenem primeru ne bodo presegali dodeljenih proračunskih sredstev, ki bodo dana na razpolago EIF v zvezi s to spodbudo; iz proračuna ne bo poravnana nobena morebitna dodatna obveznost. — Podroben način izvajanja garancijske sheme za MSP, vključno s spremljanjem in nadzorom sheme, bo določen v sporazumu o sodelovanju med Komisijo in EIF, pri katerem se upošteva okvirne smernice Priloge II. (iii) Ukrep za zagotavljanje izhodiščnega kapitala, ki ga upravlja EIF Ukrep za zagotavljanje izhodiščnega kapitala je namenjen spodbujanju zagotavljanja kapitala za ustanavljanje novih inovativnih podjetij s potencialom rasti in zaposlovanja, vključno tistih v tradicionalnem gospodarstvu, z zagotavljanjem podpore za sklade izhodiščnega kapitala, inkubatorje ali podobne organizacije, v katerih je EIF udeležen — bodisi iz svojih lastnih sredstev ali na podlagi svojega mandata — od njihovih začetkov dalje. (iv) Skupna evropska vlaganja Cilj tega ukrepa je uporabiti obveznosti, poravnane do 31. decembra 2000 v korist podjetij, ki nameravajo skleniti transnacionalno partnerstvo. Maksimalni prispevek za vsak projekt je 100 000 evrov. Program Skupna evropska vlaganja se postopoma opusti. Finančni posredniki lahko predložijo zahtevke za finančne prispevke za MSP Komisiji do 29. decembra 2004. Zahtevki in projekti se obravnavajo v skladu s členom 4 in Prilogo II k Sklepu Sveta 98/347/ES z dne 19. maja 1998 o ukrepih finančne pomoči za mala in srednje velika podjetja (MSP), ki so inovativna in ustvarjajo delovna mesta - podbuda rasti in zaposlovanja ( 8 ). Ti finančni ukrepi se lahko prilagodijo bodočim odločitvam, ki jih bo sprejel Svet. Izvajanje različnih finančnih ukrepov mora potekati v tesnem sodelovanju z državami članicami. (b) uporabo evra pri poslovanju; (c) ukrepe za spodbujanje financiranja iz bližnje okolice ter zlasti razvijanje omrežij Poslovnih angelov; (d) spodbujanje mreže skladov izhodiščnega kapitala in njihovih upravljalcev v okviru celotne Skupnosti ter spodbujanje izmenjave dobrih praks in usposabljanja; (e) organizacijo okroglih miz bančnikov in MSP.

5. Omogočanje lažjega dostopa podjetjem do podpornih storitev, programov in omrežij Skupnosti ter izboljšanje njihove koordinacije: Ta program bo zlasti razvijal dejavnosti za: — omogočanje lažjega dostopa podjetjem do programov Skupnosti in zagotavljanje boljše koordinacije zlasti v ►M1 ————— ◄ okvirnem programu za raziskave, tehnološki razvoj in predstavitvene dejavnosti (program FPRD), — boljše delovanje, sodelovanje in koordinacijo omrežij Skupnosti, zlasti Evropskih informacijskih centrov in Evropskih informacijskih korespondenčnih centrov. Pri izvajanju teh dejavnosti sme Komisija zaprositi za tehnično pomoč organizacije ali izvedence, katerih financiranje se lahko predvidi znotraj splošnega finančnega okvira tega programa, — spodbujanje organizacije prireditev o poslovnem sodelovanju Evropskih partnerjev, — koristno rabo poročila z naslovom „Evropski observatorij za MSP“.









PRILOGA II

FINANČNI INSTRUMENTI SKUPNOSTI

1. Okvirni pregled izvajanja ukrepov zagona s sredstvi ETF

A. Uvod

ETF ukrep za zagon podjetja bo izvajal EIF na podlagi skrbništva.

B. Posredniki

V zvezi z dejavnostmi glede tveganega kapitala bodo posredniki izbrani v skladu z najboljšimi poslovnimi in tržnimi praksami na pošten in pregleden način, da bi se tako izognili vsakemu izkrivljanju konkurence; pri tem se upošteva, da je cilj delovanje prek širokega območja specializiranih skladov.

Glede izvajanja dodatnih dejavnosti za spodbujanje podjetniških inkubatorjev se bo sklad EIF opiral na izkušnje, ki so si jih na tem področju pridobile države članice.

C. Najvišji znesek naložbe

Najvišja skupna naložba v posredniški sklad tveganega kapitala bo 25 % celotnega lastniškega kapitala, ki je v lasti posameznega sklada, ali 50 % v izjemnih primerih, kot so na primer novi skladi, za katere je verjetno, da bodo imeli posebej močno pospeševalno vlogo pri razvoju trgov tveganega kapitala za specifično tehnologijo ali v specifični regiji. Nobena obveznost iz enega samega sklada tveganega kapitala ne bo presegala 10 milijonov evrov, razen v izjemnih, ustrezno utemeljenih primerih; v nobenem primeru pa obveznosti ne bodo presegale 15 milijonov evrov. Posredniški skladi tveganega kapitala bodo ravnali v skladu z ustaljeno tržno prakso glede diverzifikacije portfeljev.

D. Naložba pari passu

Naložba, ki jo izvede ETF Ukrep za zagon podjetja v posredniške sklade, bo uvrščena pari passu z drugimi investitorji v trajni kapital. O vsaki izjemi k temu pravilu mora dati mnenje Odbor iz člena 3.

E. Trajanje ukrepa

Ukrep za zagon podjetja s sredstvi ETF je ustanovljen kot dolgoročen projekt, ki bo v skladih tveganega kapitala običajno predviden za obdobje od 5 do 12 let. Vsekakor pa naložbe ne bodo trajale več kot 16 let od datuma podpisa sporazuma o sodelovanju med Komisijo in EIF iz Priloge I.

F. Realizacija naložb

Ker bodo naložbe, ki naj se izvedejo v okviru ETP Ukrepa za zagon podjetja, večinoma plasirane v neuvrščene in nelikvidne subjekte, bo realizacija teh naložb temeljila na delitvi dobička, ki ga prejmejo posredniški skladi od prodaje svojih naložb v MSP.

G. Reinvestiranjeiz prihodkov realiziranih naložb

Prihodki od povračil iz skladov EIF se lahko ponovno investirajo v prvih štirih letih po 20. decembru 2000. To obdobje se sme podaljšati največ za tri leta, pod pogojem, da je ocena ukrepa pomoči, opravljena 48 mesecev po 20. decembru 2000, zadovoljiva.

H. Fiduciarni račun

V okviru EIF se odpre ločen skrbniški račun za sredstva iz proračuna, s katerimi se ta ukrep podpre. Za sredstva na računu tečejo obresti. Nastale obresti se dodajo sredstvom ukrepa. Naložbe EIF v okviru projekta za zagon s sredstvi EFT in stroški EIF za upravljanje sklada ter drugi upravičeni stroški se knjižijo v breme, prihodki od realiziranih naložb pa se knjižijo v dobro skrbniškega računa. Na koncu štiriletnega obdobja po 20. decembru 2000 ali po koncu podaljšanega obdobja za reinvestiranje, če se rok za reinvestiranje v okviru ukrepa podaljša, se vsi preostanki na skrbniškem računu razen sredstev, zaupanih v upravljanje, ki pa še niso črpana/investirana, in sredstev, ki so upravičeno potrebna za pokrivanje upravičenih stroškov in izdatkov, kot so stroški EIF za upravljanje sklada, vrnejo v splošni proračun Evropske unije.

I. Računsko sodišče

Urediti je treba vse potrebno, da bo lahko računsko sodišče opravljajo svoje poslanstvo in preverjalo pravilnost uporabe sredstev.

II. Okvirni pregled izvajanja garancijske sheme za MSP

A. Uvod

Garancijsko shemo za MSP bo izvajal EIF na podlagi skrbništva.

B. Posredniki

Posredniki se izberejo izmed garancijskih shem, ki delujejo v državah članicah v javnem ali zasebnem sektorju, vključno izmed vzajemnih garancijskih shem, EIB ali druge ustrezne finančne ustanove. Posredniki bodo izbrani v skladu z najboljšimi poslovnimi in tržnimi praksami na pošten in pregleden način, ob upoštevanju:

(a) učinka na obseg financiranja (posojila, naložbe), ki se da na razpolago MSP; in/ali

(b) učinka na dostop do financ, ki ga imajo MSP; in/ali

(c) učinka na tveganje, ki ga ima zadevni posrednik pri financiranju MSP.

C. Upravičenost MSP doposojil

Finančna merila, ki urejajo upravičenost financiranja MSP za garancije v okviru garancijske sheme, se določijo za vsakega posrednika posebej na podlagi njegovih dejavnosti s ciljem, da bi dosegli kar največ MSP. Ta pravila bodo upoštevala razmere in prakso na ustreznem območju.

Garancije in proti-garancije bodo v glavnem na voljo za pokrivanje financiranja MSP z do 100 zaposlenimi (prednost bodo imela podjetja z do 50 zaposlenimi glede na specifične dejavnosti za pospeševanje uporabe interneta in elektronskega trgovanja pri malih podjetjih). Posebna pozornost bo posvečena financiranju za pridobivanje neopredmetenih sredstev.

D. Garancije EIF

Garancije, ki jih daje EIF, se bodo nanašale na posamezno financiranje v poseben portfelj transakcij. Garancije, ki jih izdaja EIF, bodo pokrile del tveganja, ki ga prevzame finančni posrednik v osnovnem finančnem portfelju.

E. Omejeni kumulativni znesek izgub pri EIF

Obveznost EIF, da plača svoj delež finančnih izgub posredniku traja, dokler kumulativni znesek plačil za pokritje izgub iz posebnega finančnega portfelja, po potrebi zmanjšan za kumulativni znesek ustreznega pokritja izgub, skupaj z drugimi prihodki ne doseže predhodno dogovorjenega zneska, nakar garancija EIF avtomatsko preneha.

F. EIF pari passu s posrednikom

Garancije, ki jih daje EIF, so običajno uvrščene pari passu z garancijami ali po potrebi s financiranjem, ki ga zagotavlja posrednik.

G. Skrbniški račun

V okviru EIF se odpre skrbniški račun za sredstva iz proračuna, s katerimi se ta ukrep podpre. Za sredstva na računu tečejo obresti; nastale obresti se dodajo sredstvom ukrepa.

H. Pravica sklada EIF, da črpa sredstva s skrbniškega računa

EIF bo imel pravico, da bremeni skrbniški račun za plačila za poravnavo svojih obveznosti za maksimalne kumulativne izgube v skladu z garancijsko shemo, na podlagi soglasja Komisije, za pokritje vseh drugih upravičenih stroškov, na primer stroškov za svoje upravljanje, upravičenih stroškov za pravne storitve in stroškov za promocijo ukrepa.

I. Pokrivanje izgub in drugi prihodki, ki se nakazujejo na skrbniški račun

Vsa denarna sredstva, povrnjena od izgub iz posojil, poplačana na podlagi uveljavljenih garancij kakor tudi vsi drugi prihodki, se knjižijo v dobro skrbniškega računa.

J. Trajanje programa

Predvidoma bodo posamezne garancije za MSP zapadle v roku 10 let. Vsi neporavnani zneski na skrbniškem računu bodo ob izteku veljavnosti neplačanih garancij vrnjeni v splošni proračun Evropske unije.

K. Računsko sodišče

Urediti je treba vse potrebno, da bo lahko računsko sodišče opravljajo svoje poslanstvo in preverjalo pravilnost uporabe sredstev.

III. Okvirni pregled izvajanja ukrepa zagotavljanja izhodiščnega kapitala

A. Uvod

Akcijski načrt v zvezi z izhodiščnim kapitalom bo izvajal EIF.

B. Računsko sodišče

Urediti je treba vse potrebno, da bo lahko računsko sodišče opravljajo svoje poslanstvo in preverjalo, ali se sredstva uporabljajo pravilno.

▼M1 —————